NaiveNeuron/SloPal huggingface dataset:
Vaľová, Jana, poslankyňa NR SR (2021-10-26):
Pán kolega, vy ste začal, že Ľubo Blaha tu všetkých uráža, mal osobné urážky. Celý váš prejav a okrem tej časti, ktorej som absolútne nerozumela, sa väčšina v sále pýtala, čo to rozprávate, ste použil na Ľuba Blahu iba urážky, že je, čo to je, lúzer, patlan, ani to neviem zopakovať a podobné veci. Veď to, čo ste rozprával, že údajne robil Ľubo Blaha, čo si nemyslím, ste teraz zopakoval v priamom prenose. Neviem, či vy sa vidíte alebo počujete, alebo sa teda vôbec počúvate. No a už nehovorím o tom, čo ste rozprával, čo sme tu vôbec nerozumeli, sme sa jeden druhého pýtali, že čo to rozprávate, že nula, nula, jedna, nula, nula, dva, sexuálne práva nula, nula, tri. Keby ste nám to vysvetlili, ja by som bola veľmi rada, hej, lebo viete, z toho, že väčšina z vás tu mladých poslancov rozpráva o tom, čo treba robiť s prostitútkami, čo treba robiť so sexuálnymi právami, tak ľudia z toho nebudú mať lacnejšiu ani elektrinu, ani plyn. Ľudia, bohužiaľ, majú problémy vôbec vyžiť a vôbec normálne fungovať, pretože cez covid ste ich pozatvárali, prevádzky, všetko. A my sa tu teraz bavíme a naozaj vás chcem poprosiť, čo to znamenalo? Aby aj vedeli občania, nula, nula, jedna, nula, nula, jedna, sexuálne práva, nula, nula, dva, to je dáke telefónne číslo? Nula, nula, tri a podobne, tak naozaj už fakt prestaňte s tými témami, ktoré ľudí nezaujímajú, a riešte chlebové témy. A naozaj neurážajte môjho kolegu, pretože toto boli osobné urážky, ktoré ste použili, že je patlák, lúzer a podobne. Zaujímavé, že ako vy sa ohradzujete, ako sa vás to dotýka, ak vám niečo niekto povie osobné, ale že do tohto parlamentu ste to zaviedli vy, OĽANO, pán Matovič a podobne, tak to absolútne neriešite. Tak skúste začať od seba a potom skúste riešiť aj iných, lebo viete, ten osobný príklad je najlepší. A poprosím tie sexuálne skratky, keby ste nám vysvetlili. Ďakujem.
Martvoň, Anton, poslanec NR SR (2015-05-26):
Ďakujem pekne, pani predsedajúca. Pán poslanec Viskupič, nikto tu nestraší typom, že bude policajt alebo kontrolór zneužívať svoju právomoc. To, čo tu Hlina navrhuje, bude už zákon a už to bude zákonná právomoc. Čiže tu nepôjde o zneužitie, tu už pôjde o zákonný výkon ich činnosti ako takej. A to je rozdiel. A dotkne sa to všetkých ľudí, lebo keďže pán Hlina dal formuláciu do všeobecných ustanovení o priestupkoch, tak konajúci orgán v priestupkovom konaní bude môcť odobrať akúkoľvek vec. Čiže tu nepôjde iba o telefóny, tu pôjde o akúkoľvek vec. A bude to na základe zákona. Čiže nepôjde o zneužitie právomocí verejného činiteľa, pôjde o zákonný výkon kompetencie toho kontrolóra, policajta, strážnika, teda keď pôjde o stráže, teda poľovnícku stráž alebo stráž prírody a krajiny alebo kontrolórov ako takých.
Andreánsky, Ladislav, poslanec NR SR (2012-09-18):
Vážený pán predseda, k predloženému návrhu zákona v druhom čítaní nevystúpil žiaden poslanec, a preto dovoľte, aby sme hlasovali o pripomienkach zo spoločnej správy. Pán predseda, dajte hlasovať o bodoch 1 až 19 zo spoločnej správy s návrhom gestorského výboru schváliť ich.
Jurinová, Erika, podpredsedníčka NR SR (2014-06-11):
Na vaše vystúpenie, pán poslanec, dve faktické poznámky. Uzatváram možnosť prihlásiť sa. Nech sa páči, pán poslanec Chren.
O. Nachtmannová, poslankyňa: (2008-04-02):
Čo chcem ale pripomenúť, včera a dneska ste pokračovali v tom, že povinná školská dochádzka do 18 rokov, že toto je nevyužitá príležitosť. A zároveň ste spomenuli včera, že viaceré európske krajiny zavádzajú túto povinnú školskú dochádzku do 18 rokov. Keďže profesionálne pôsobím v školstve, tak som si túto informáciu overovala, lebo sa mi to nezdalo. Takže podľa Eurostatu kľúčové údaje o vzdelávaní v Európe podľa tohto zdroja iba v Maďarskej republike majú školskú dochádzku do osemnásť rokov. Väčšina európskych krajín má povinnú školskú dochádzku do šestnásť rokov, pár krajín povinnú školskú dochádzku do pätnásť rokov a iba Holanďania ďalej majú do sedemnásť rokov. Takže, pani poslankyňa, poviete viaceré európske krajiny zavádzajú. Nespomeňte ani jednu. Ak je Maďarská republika väčšina krajín Európskej únie, tak asi to nie je v poriadku. Ďakujem.
Ľ. Rošková, poslankyňa: (2008-05-15):
Účelom predkladaného návrhu zákona, ktorým sa mení a dopĺňa zákon č. 311/2001 Z. z. Zákonník práce, je vytvárať predpoklady pre primerané pracovné podmienky. Navrhované riešenie spresňuje organizáciu pracovného času ako výraz potreby kompenzácie negatívnych sociálnych dôsledkov, vzrastajúcich tlakov na maximalizáciu pracovného výkonu zamestnanca na trhu práce v spoločnosti, čo zodpovedá aj vývoju v iných okolitých štátoch Európskej únie. Ďalej vymedzuje a precizuje úpravy pracovného času, nepretržitého odpočinku v týždni a plateného pracovného voľna vo sviatok aj v podobe legislatívno-normatívneho vymedzenia, zabezpečí, aby nedošlo k vylúčeniu zamestnanca z pracovnoprávnej ochrany vo sfére regulácie pracovného režimu. Zamestnávateľom sa umožňuje flexibilnejšie rozvrhnutie pracovného času pri jeho rovnomernom rozvrhnutí. Zamestnávatelia, najmä v maloobchode budú môcť rozvrhnúť výnimočne pracovný čas aj na šesť pracovných dní v týždni po sebe s tým, že zamestnancom sa garantuje nepretržitý odpočinok v týždni, ktorý pripadne na nedeľu. Preto mi dovoľte predložiť pozmeňujúci návrh k poslaneckému návrhu zákona, ktorým sa mení a dopĺňa zákon č. 311/2001 Z. z. Zákonníka práce v znení neskorších predpisov. V bode 2 § 93 ods. 4 za slovom „ktorý“ vypustiť slová „by mal pripadnúť“ a nahradiť slovom „pripadne“. Odôvodnenie. V prípade, že zamestnávateľovi povaha práce alebo podmienky prevádzky neumožňujú pracovný čas podľa § 93 ods. 1, 2, 3 Zákonníka práce, dáva sa mu možnosť rozvrhnúť pracovný čas tak, že zamestnancom poskytne minimálny nepretržitý odpočinok v týždni v rozsahu 35 hodín. 24 hodín tohto odpočinku musí byť určených na nedeľu. Zvyšok na sobotu alebo pondelok. Ďakujem pekne.
Taraba, Tomáš, poslanec NR SR (2020-04-28):
Haló? Vážená pani poslankyňa, ako členka výboru pre kultúru ste tu predstavili nejakú ví..., nejakú víziu ochrany pamiatok, s ktorou sa v podstate každý môže len zhodnúť. Sme za to, aby sa na Slovensku filmy točili, aby tu bola audiovizuálna tvorba, to sú všetko pekné plány. Ale napriek tomu mi nedá sa vrátiť k tomu, že tu prísediaca pani ministerka mala nechutné rasistické reči na adresu rómskej komunity. A, pani ministerka, vy dlžíte ospravedlnenie tejto snemovni, nie na Denníku N, vy ste nazvali zlodejskými sviňami Rómov. Môžete točiť o... (Reakcie z pléna a prerušenie vystúpenia predsedajúcim.)
Osuský, Peter, poslanec NR SR (2015-02-10):
Ďakujem pekne. Chcel by som povedať na adresu volania po mieri len jednu vec. Viete, áno, keby sme neurobili Slovenské národné povstanie, možno nebude vypálený Telgárt, Ostrý Grúň, nebudú hádzaní ľudia do vápenky v Kremničke. Áno, volať po mieri sa dá s úspechom vtedy, keď nie je vojna a keď ťa neobsadzujú nepriateľské vojská. Inak je to čistá ilúzia a nenormálny pacifizmus. Pán kolega Číž sa pýta, kto je mojím spojencom? No, neviem, či je mojím spojencom McCain, ja sa spolieham na to, že mojím spojencom je moja historická pamäť a hádam aj historická pamäť sveta. A ja sa nikdy neobzerám na to, koľko ľudí za mojím chrbtom je mojimi spojencami. Vy ste už dávnejšie diagnostikovali, že som stále OKS. Ku cti svojej strany aj Richarda Sulíka, a tým reagujem na pripomienku kolegu Duchoňa, je to, že som nikdy nemusel meniť, a keby som musel, aj tak by som nezmenil svoje názory na niektoré veci, a v živote sa Richard Sulík nepokúsil moje názory vymieňať. Možno žijete v predstavách inej strany a iného spôsobu vymieňania názorov svojim členom. Toto v SaS, možno na rozdiel od SMER-u, neplatí. A pokiaľ ide o výtku pána poslanca Blanára o tom, že som nehovoril o prioritách a pilieroch, o tých veľmi dobre hovoril pán minister a nemám čo doplňovať jeho priority a jeho piliere. Hovoril som o veciach, ktoré sú dramaticky aktuálne a ktoré sa nás môžu dotýkať. A pokiaľ ide o bojaschopnosť slovenskej armády, tak si klameme do vrecka, všetci tí, ktorí si myslíme, že tá armáda je bojaschopná. My máme bojaschopné jednotky, jednotky, ktoré majú desiatky, možno stovky vojakov, ale nemáme bojaschopnú armádu. A ak si to myslíte o našom letectve, o našich tankových vojskách, alebo o čomkoľvek, tak neviem, čo vám mám poradiť ako terapiu. Tak je to s tou... A pokiaľ ide o úplný záver, ten citát, ktorý som uvádzal, som uviedol celkom výslovne bojaschopnosťou... (Prerušenie vystúpenia časomerom.)
Andreánsky, Ladislav, poslanec NR SR (2018-06-14):
Ďakujem. Vážený pán predsedajúci, vážené panie poslankyne, páni poslanci, dovoľte, aby som vás informoval o prerokovaní návrhu zákona o výboroch Národnej rady. Národná rada uznesením č. 1105 zo 14. marca 2018 pridelila návrh zákona na prerokovanie ústavnoprávnemu výboru a výboru pre sociálne veci. Ako gestorský určila ústavnoprávny výbor a určila lehoty na prerokovanie návrhu zákona vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko. Oba výbory, ktorým bol návrh zákona pridelený, ho prerokovali a odporúčali ho schváliť. Z uznesenia ústavnoprávneho výboru vyplývajú tri pozmeňujúce a doplňujúce návrhy. Gestorský výbor odporúča o nich hlasovať spoločne a schváliť ich. Gestorský výbor taktiež odporúča Národnej rade schváliť návrh zákona ako celok, a to v znení uvedených pozmeňujúcich návrhov. Spoločná správa výborov o prerokovaní návrhu zákona, tlač 875a, bola schválená uznesením ústavnoprávneho výboru č. 403 z 12. júna 2018. Týmto uznesením ma výbor ako spoločného spravodajcu poveril, aby som na schôdzi Národnej rady informoval o výsledku rokovania výborov a pri rokovaní o návrhu zákona predkladal návrhy v zmysle príslušných ustanovení zákona o rokovacom poriadku Národnej rady. Pán predsedajúci, otvorte, prosím, rozpravu.
Nicholsonová, Lucia, podpredsedníčka NR SR (2016-05-25):
Ďakujem veľmi pekne. Pán Burian, vaše vystúpenia sú osobné, nie sú odborné, pretože vy jednoducho nemáte ten odborný potenciál na to, aby ste si veci prečítali a potom sa vyjadrovali k veci. Ja v tomto, pri tomto návrhu zákona, a nech to počujú všetci, ako tu sedia, robím robotu za vás. Vy hovoríte o tom, že ja som sedela ako štátna tajomníčka na ministerstve práce. Hovoríte o tom roku a štyroch mesiacoch? Ako dlho ste tam boli vy? Osem rokov nepretržite, teraz ťaháte deviaty rok, ste vláda kontinuity. Ja tu naprávam veci na vás, za vás, pretože to, že to máte v zákone... (Reakcia z pléna.) Nech mi neskáče do reči!
Laššáková, Jana, podpredsedníčka NR SR (2012-05-09):
Ďalej pán poslanec Kuffa.
Blahová, Natália, poslankyňa NR SR (2017-12-12):
Ďakujem veľmi pekne. Vážené dámy, vážení páni, ako ste zvyknutí, my z opozície predkladáme len drobné zmeny. Neusilujeme sa o veľké koncepčné prevraty a rovnako aj táto zmena vyplynula z praxe. Cieľom predloženého návrhu je zvýšiť vekovú hranicu pre získanie spôsobilosti nadobúdať práva a brať na seba povinnosti, pokiaľ ide o nárok na sirotský dôchodok z doterajších 15 rokov veku oprávnenej osoby na 18 rokov veku. Súčasné znenie zákona o sociálnom poistení stanovuje spôsobilosť nadobúdať práva a brať na seba povinnosti dovŕšením 15. roku veku. Predloženým návrhom sa do zákona o sociálnom poistení zakotvuje výnimka pre spôsobilosť dieťaťa nadobúdať práva a brať na seba povinnosti v súvislosti s nárokom na sirotský dôchodok, a to dovŕšením 18. roku veku. Predložený návrh tak reaguje na požiadavky aplikačnej praxe, kedy nezarábajúce 15-ročné siroty v pubertálnom veku sú príjemcami pomerne veľkých súm, ktoré využívajú ako vreckové v súlade so svojimi subjektívnymi prioritami. Toto nastavenie deformuje u mladého človeka vnímanie hodnoty peňazí ako ekvivalentu práce a do budúcna výrazne znižuje šance osvojiť si pracovné návyky a vlastnou prácou si zabezpečiť zdroj príjmov tak, aby neboli svojmu okoliu alebo štátu na príťaž. Pre názornosť uvediem príklad. Pestúnska matka, ktorá má niekoľko súrodencov v starostlivosti, má rovnako chlapca, ktorý má 15 rokov a poberá sirotský dôchodok po svojich zomrelých rodičoch, a keďže má k nemu voľný prístup, tak podľa svojich úvah nakladá s týmito peniazmi. Vieme, že deti v tomto veku všeobecne nie sú zrelé k takým, k takýmto, k nakladaniu s takýmito veľkými sumami, a preto sa stáva to, že chlapec vynakladá mnoho peňazí úplne neúčelne, pričom pestúnskej matke je krátený pestúnsky príspevok práve o tú sumu, ktorú chlapec úplne neúčelne minie na svoje vlastné potreby. Čiže ide aj o to, aby sme výchovne pôsobili na deti, o to, aby mali primerane veku svoje povinnosti, ale aj svoje práva. Preto vás prosím o podporu tejto malej, drobnej zmeny, ktorá však uľahčí život mnohým náhradným rodičom, a, naopak, bude akýmsi výchovným momentom pre deti, ktoré ešte nie sú spôsobilé narábať so stovkami euro. Ďakujem pekne.
Bublavý, Dušan, poslanec NR SR (2015-02-12):
Ďakujem pekne za slovo. Veľmi pekne ďakujem pánovi kolegovi Blanárovi za to, že sme podali spoločne takýto pozmeňujúci návrh, ktorý odbremení ľudí od poplatkov za prednostné vyšetrenia, lebo tí ostatní, ktorí nemajú finančné zdroje, tak museli čakať, niekedy do dlhých poobedňajších hodín, a aby sa podarilo odstrániť naozaj mylný názor určitých lekárov, ktorí hovorili, že kto nemá peniaze, tak má smolu, a že sa podarí naozaj touto novelou odstrániť úkony bez poplatkov, ktoré sú hradené z poisťovní. Takže myslím si, že táto novela bude podporená aj od opozície.
Bugár, Béla, podpredseda NR SR (2018-05-15):
Je všeobecný súhlas? (Súhlasná aj nesúhlasná reakcia pléna.) Nie. Prezentujme sa a hlasujme. (Hlasovanie.) Prítomných 124, za 97, proti 17, zdržalo sa 10 poslancov. Konštatujem, že návrh sme schválili. A ešte som tam videl procedurálny návrh pani poslankyne Cséfalvayovej, nech sa páči.
Hrnčiar, Andrej, podpredseda NR SR (2019-11-26):
Takže dávam ešte raz hlasovať o uznesení k tomuto bodu programu, ktoré prečítal pán poslanec Blanár. Prosím, prezentujme sa a hlasujme. (Ruch v sále.) (Hlasovanie.) Prítomných 76, za 76. Konštatujem, že uznesenie sme schválili. Pristúpime k sľubu poslanca . Chcem pripomenúť, že poslanec skladá sľub tak, že po verejnom prečítaní textu sľubu položí pravú ruku na ústavu, povie slovo „sľubujem“ a podá ruku predsedovi Národnej rady. Poslanec svojím podpisom potvrdí zloženie sľubu. Prosím pána Petra Fitza, aby sa, aby pristúpil pred rečnícke miesto a zložil Ústavou Slovenskej republiky predpísaný sľub. Prosím podpredsedu Národnej rady Martina Klusa, aby prečítal text sľubu, zároveň prosím prítomných, aby počas skladania sľubu stáli.
Laššáková, Jana, podpredsedníčka NR SR (2014-07-03):
Ja sa ospravedlňujem, takže pán poslanec Mikloško ukončil svoju interpeláciu. Nech sa páči, ďalší písomne prihlásený do rozpravy je pán poslanec Mikuláš Huba. Nech sa páči, máte slovo.
Šudík, Tomáš, poslanec NR SR (2021-09-21):
Vážené panie poslankyne, vážení poslanci, vážený pán minister, na Slovensku máme školy s vyučovacím jazykom národnostnej menšiny, kde sa učia všetky predmety v jazyku národnostnej menšiny, a s vyučovacím jazykom národnostnej menšiny, kde sa vyučuje len jazyk národnostnej menšiny a všetky zvyšné predmety sa vyučujú v slovenskom jazyku. Tie prvé, ktoré som spomínal, sú školy len s vyučovacím jazykom maďarského jazyka, ktoré by sa podľa tohto návrhu stali národnostnými školami. Nuž tie ďalšie, ako sú rusínske školy, rómske či iné menšinové, by sa menšinovými školami, teda národnostnými školami, bohužiaľ, nestali. By som povedal tak popravde, mňa oslovili aj zástupcovia rusínskych škôl. Oni nemali na to ani personálne kapacity, ani financie, aby dokázali vyučovať všetky predmety v jazyku národnostnej menšiny, a preto vyučujú len svoj jazyk národnostnej menšiny a zvyšné predmety sa vyučujú v slovenskom jazyku, a tým pádom si zachovávajú svoju tradičnú reč aj pre ďalšie generácie. Podľa môjho názoru by sa však národnostnými školami mali stať aj tie školy, ktorých vyučovací jazyk prebieha v slovenskom jazyku, ale v ich učebných osnovách je aj vyučovanie v jazyku národnostnej menšiny. Ak za národnostné školy budeme považovať len tie školy, ktoré učia všetky predmety v jazyku národnostnej menšiny, budeme mať národnostné školy len pre maďarskú menšinu a zvyšné menšiny potom utrpia. Môže ich to poznamenať v budúcnosti, keď napríklad budú vypísané rôzne granty len priamo pre, špeciálne pre národnostné školy. Preto som aj spolu s kolegami inicioval stretnutie so štátnou tajomníčkou ministerstva školstva, kde som poukázal na tento problém, že by pri tomto probléme utrpeli rusínske školy či iné ďalšie, ktorá nám dala za pravdu, a preto sa v budúcnosti, teda v druhom čítaní pripraví pozmeňujúci návrh, aby mohli byť aj rusínske školy, rómske či iné školy národnostných menšín zaradené ako národnostné školy. Len toľko. Ďakujem.
P. Paška, predseda NR SR: (2009-06-17):
(Hlasovanie.) 139 prítomných, 122 za, 16 sa zdržalo, 1 nehlasoval. Návrh sme pridelili výborom a určili lehoty na prerokovanie. Pán poslanec Čech v prvom čítaní uvedie hlasovanie o vládnom návrhu zákona, ktorým sa mení a dopĺňa zákon č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov . Je to tlač 1105.
Grendel, Gábor, podpredseda NR SR (2022-11-08):
Prezentujme sa a hlasujeme. (Hlasovanie.) Prítomných 142 poslancov, za 85, proti nikto, zdržalo sa 55, nehlasovali 2. Konštatujem, že sme tento návrh schválili. Ešte dám hlasovať v druhom čítaní o vládnom návrhu zákona, ktorým sa mení a dopĺňa zákon č. 139/1998 o omamných látkach, tlač 1109, bod 38 schváleného programu. Dávam slovo spoločnému spravodajcovi z výboru pre zdravotníctvo pánovi poslancovi Marekovi Krajčímu, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov , tlač 1109.)
P. Hrušovský, predseda NR SR: (2003-09-10):
(Hlasovanie.) Prítomných je 130 poslancov, za 126, proti 2, zdržali sa 2. Ďakujem, pán poslanec. Návrh sme schválili. Poprosím pána poslanca Patakyho, aby z poverenia výboru pre obranu a bezpečnosť Národnej rade predniesol návrhy k prerokúvanému vládnemu návrhu zákona o vojnových veteránoch a o doplnení zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov (tlač 302). Pán poslanec Pataky.
Jurinová, Erika, podpredsedníčka NR SR (2012-07-03):
Ďakujem pekne. Je to asi uhol pohľadu. Samozrejme, že mohlo sa to riešiť aj týmto spôsobom, ale nám išlo naozaj o riešenie klamlivej reklamy, ktorá naozaj, kde dochádza ku zavádzaniu jednotlivých klientov. Už len možnože v prvotnom pohľade na vec, ak si idem hľadať zájazd, tak určite ma osloví vždy prvá ponuka, ktorú uvidím a ktorá je najlacnejšia. A tam často dochádza práve k tomu možnože zneisťovaniu zákazníka, že keď sa k tomu pribalia jednotlivé poplatky, tak zákon, cena služby sa niekoľkonásobne naozaj zvýši. Bohužiaľ, podľa mňa už aj toto treba upravovať. Preto sme sa rozhodli púšťať, pustiť alebo túto novelu naozaj zmenou zákona o reklame. A čo sa týka pána Brixiho, určite existuje možnože nejaké, neviem, nejaká kvóta, ktorá určuje, že sa poplatok mení v nejakej dobe o nejakú výšku, ale určite si nemyslím, že ten poplatok je tak diametrálne odlišný. Keby sa možnože vychádzalo z nejakých priemerných cien ako, ja neviem, v predchádzajúcu dobu, alebo keď sa takisto, keď sa kontrahujú ceny na nasledujúce obdobie, verím tomu, že by sa vedelo dôjsť aj k nejakej takej priemernej cene, ktorá by sa dala použiť. Ďakujem.
V. Veteška, podpredseda NR SR: (2007-05-15):
Prihlásili sa pán poslanec Frešo a pani poslankyňa Vaľová s faktickými poznámkami. Pán poslanec Frešo nech sa páči.
Hellebrandt, Tomáš, poslanec NR SR (2024-01-31):
Ďakujem za slovo. Ja čakám, dokým mi faktickú poznámku napíše umelá inteligencia, stále je to loading, tak dokým mi to napíše, takú otázku na pani bývalú ministerku. Bolo by fajn, keby sme tu diskutovali viac o tej restoratívnej justícii vo vzťahu ku korupcii, lebo mne to nedáva úplne zmysel. Ako to ja chápem, tak restoratívna justícia je o tom, že to obnovuje nejakú sociálnu harmóniu, teda tú ´restors´, znamená obnoviť. No a v praxi to znamená, že páchateľ a obeť nejak spolu prídu k tomu najlepšiemu spôsobu, ako, ako napraviť spôsobenú škodu a v ideálnom prípade ten páchateľ lepšie pochopí, čo spôsobil, akú bolesť, aké škody a zároveň tá obeť má pocit spravodlivosti, že sa nejakým spôsobom podieľala na definícii toho trestu. No a vo vzťahu ku korupcii ako príde mi to trošku možno menej aplikovateľné, keďže tou obeťou sme my všetci. V každom prípade ten prístup koalície je dosť, alebo to hlásanie sa k tomuto ideálu má vážne trhliny. Jednak, ako ste spomenuli, chýbajú financie na tých probačných úradníkov. Po druhé, ten spôsob prijímania týchto zmien v skrátenom legislatívnom konaní vlastne je v príkrom protiklade s tým ideálom, že tie obete, teda my občania by sme sa mali zúčastňovať toho procesu. A po tretie mi už nevychádza čas. Ďakujem.
Sólymos, László, minister životného prostredia SR (2017-11-29):
Ďakujem pekne, ja len krátko budem reagovať. Ďakujem pekne za pripomienky. Samozrejme, v prvom čítaní ide hlavne o to, aby sme vedeli, že čo s tým zákonom chceme spraviť. Čo je najdôležitejšie, že ten zákon, zákonom chceme chrániť to, čo je, ja si myslím, že pre nás najdôležitejšie, a to je voda, alebo zlepšiť ochranu nášho prírodného bohatstva. To, že či v procesoch, o čom ste, pani poslankyňa, hovorila, na okresných úradoch či majú byť onaké a také procesy, o tom, samozrejme, vieme viesť dialóg. Tá odborná osoba, ktorú ste hovorili, že neviete, kto to je, tam to určí ministerstvo, je to tam v tom paragrafe, tak jak je to pri veci, ktoré sa týkajú ochrany prírody, tak je to naša organizácia Štátnej ochrany prírody a pri tomto to bude, Výskumný ústav vodného hospodárstva bude tá odborná osoba, ktorá to bude, tieto veci, robiť. To znamená, že je to tam v tom zákone. Ale inak hovorím, samozrejme, tie veci, ktoré ste spomínala ohľadne tých názvov, že by to mohlo kolidovať, o tom sa môžme baviť, že či tak je, my si to nemyslíme, hej, že by tam mohlo byť k tomu nejaký problém. To, že môže byť zaregistrovaný ten odborne spôsobilý občan len v jednom registri, tým sme chceli stransparentniť, aby ten istý, ktorý robí eiu, aby nemohol aj podľa vodného zákona robiť tieto veci, takže; ale môžme sa o tom pobaviť, môžme o tom diskutovať, nebránim sa tomu. Čo sa týka tých žúmp a napojenie žúmp na kanalizáciu, viete, ja keď chodím po Slovensku a stretávam sa stále so starostami, tak všade po mne chcú, aby som zabezpečil zdroje z Environmentálneho fondu, lebo ja mám, samozrejme, aj z európskych zdrojov na kanalizáciu, lebo nemajú. A potom, keď sú tie kanalizácie zabezpečené, tak potom zase je problém, aby sme zabezpečili to, aby sa tí ľudia na to napojili. Jedna vec je to, že v roku 2021 nám končí to obdobie z roku 2015 až ´16, keď sme dokončili prvé veľké projekty z európskych zdrojov na kanalizácie a vodovody, a tam máme záväzok, že jednoducho 85 % alebo myslím, že 85 % ľudí, ktorí sa môžu napojiť na tú kanalizáciu, sa musia napojiť na tú kanalizáciu. A ja fakt nevidím dôvod ani logický, že keď jednoducho, keď sa napojím raz na tú kanalizáciu, tak mesačne budem to mať určite lacnejšie, určite lacnejšie, jak keď mám žumpu, podľa zákona mám tú žumpu, to znamená, neni tá žumpa taká, že mi to vyteká, podľa zákona to dám a beriem a čistím a do čističky, jednoducho to nemôže vyjsť lacnejšie, hej, ten náklad, ako keď sa napojí. Samozrejme, pre toho, ktorý nemá tú žumpu v poriadku a zastiera to, tento celý problém, tak, samozrejme, preňho to bude lacnejšie, lebo to odteká a ide to do prírody, hej, a to nechceme ani vy, ani ja, preto sme tu od toho, aby sme tu to životné prostredie chránili. Takže to, že to nerobia tí starostovia, tak jak ste to aj vy povedala, alebo niektorí, hej, tak my si nemôžme dovoliť, že Slovensko by muselo vracať veľké milióny, lebo nesplníme záväzok, že jednoducho 85 % minimálne z tých nových by sa malo napojiť. To znamená, že čím viac ľudí budeme mať napojených na verejný, vlastne na kanalizáciu tam, kde to máme, tým čistejšie prostredie budeme mať. Ďakujem pekne.
Hrušovský, Pavol, podpredseda NR SR (2010-10-21):
Pán poslanec Bublavý.
Tomanová, Viera, poslankyňa NR SR (2013-03-19):
Ďakujem, vážená pani predsedajúca, za udelenie slova. Ja len si dovolím pripomenúť pánovi poslancovi, že pokiaľ ide o pozmeňovací návrh pani Gibalovej, ktorou chcela vytvoriť viacej pracovných miest tým, že by sa nezamestnávali dôchodcovia poberajúci dôchodok v rámci štátnej správy a teda v rámci verejnej správy, minimálne ja som upozorňovala na to, že toto je diskriminačné a je to v rozpore s ústavnými právami, s článkom 35 a, samozrejme, s antidiskriminačným zákonom. V tejto súvislosti mi nedá, pán poslanec, skutočne povedať ešte jednu vec, že stále je tu problém zamieňania si aktivačných prác a verejnoprospešných prác a nejaké zamestnanie. V žiadnom prípade nejde o zamestnanie, ide len o udržiavanie pracovných návykov a naviac, samozrejme, že starosta to nedokáže, nedokáže organizovať pre také obrovské množstvo ľudí. Pokiaľ viem, celkovo sú aktivačné práce, pohybuje sa to okolo 62- až 64-tisíc ľudí, ktorí sú do nich zapojení z celkového počtu nezamestnaných. Ja len pripomínam, že na túto činnosť dostáva koordinátor, ktorý koordinuje v rámci obce vlastne tieto, tieto aktivačné práce, dostáva na to príspevok. Takže je tam množstvo ďalších vecí, kde, pán poslanec, treba sa veľmi zamyslieť nad aktivačným príspevkom v rámci pomoci v hmotnej núdzi a v rámci aktivačných príspevkov a príspevkov na aktivačné práce v zmysle zákona o službách zamestnanosti. Ja som to tu už nie raz vysvetľovala. Ďakujem za pozornosť.
Laurenčík, Milan, podpredseda NR SR (2022-03-17):
Ďakujem. Prerušujem rokovanie o tomto bode programu. Teraz nasleduje prvé čítanie o vládnom návrhu zákona, ktorým sa menia a dopĺňajú niektoré zákony v súvislosti so zlepšovaním podnikateľského prostredia . Vládny návrh zákona je uverejnený ako tlač 886. Návrh na jeho pridelenie na prerokovanie výborom je v rozhodnutí č. 927. Opäť prosím podpredsedu vlády a ministra hospodárstva Slovenskej republiky pána Richarda Sulíka, aby nám vládny návrh zákona uviedol. Nech sa páči, máte slovo.
Lukáč, Jozef, poslanec NR SR (2016-03-23):
Sľubujem. (Potlesk.)
Bugár, Béla, podpredseda NR SR (2017-04-06):
Nekričte! Nech sa páči, pani poslankyňa Jurinová.
T. Cabaj, podpredseda NR SR: (2009-09-08):
Otváram všeobecnú rozpravu. Opäť konštatujem, že písomne sa do rozpravy nikto neprihlásil. Kto má záujem sa do rozpravy prihlásiť ústne? Konštatujem, že nikto sa nehlási do rozpravy, preto končím možnosť prihlásiť sa do rozpravy a zároveň vyhlasujem rozpravu za skončenú. Pán minister ani spravodajca sa nechcú vyjadriť. Prerušujem rokovanie o tomto bode programu. Nasledujúcim bodom programu je prvé čítanie o vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov . Vládny návrh zákona má tlač 1191. Návrh na jeho pridelenie na prerokovanie výborom je v rozhodnutí č. 1225. Nech sa páči, pán minister, uveďte aj tento vládny návrh zákona.
P. Hrušovský, predseda NR SR: (2004-10-27):
(Hlasovanie.) 140 prítomných, 88 za, 8 proti, 42 sa zdržalo, 2 nehlasovali. Pozmeňujúce návrhy 1, 2 a 3 pána poslanca Vážneho sme schválili. Teraz budeme hlasovať o štvrtom pozmeňujúcom návrhu. Prezentujme sa hlasujme. Hlasujeme, páni poslanci. (Hlasovanie.) 141 prítomných, 65 za, 5 proti, 71 sa zdržalo. Neschválili sme návrh. Ďalší návrh.
M. Číž, podpredseda NR SR: (2007-11-29):
Odovzdávam slovo pani poslankyni Vášáryovej.
Kresák Peter, poslanec NR SR (2017-02-07):
Ďakujem pekne, pán predsedajúci. Vážené dámy a páni, vo všeobecnej rozprave k tomuto návrhu zákona nevystúpil nikto a teda nebol ani podaný žiaden pozmeňujúci návrh. Dajte preto, prosím, hlasovať o tom, že Národná rada prerokuje návrh tohto zákona v druhom čítaní.
P. Hrušovský, podpredseda NR SR: (2002-05-29):
Otváram rozpravu o tomto vládnom návrhu zákona. Pýtam sa, či sa chce niekto z prítomných poslancov prihlásiť do rozpravy ústne, keďže som nedostal žiadne písomné prihlášky. Konštatujem, že nikto. Preto vyhlasujem rozpravu o tomto bode programu za skončenú. Prerušujem rokovanie o tomto vládnom návrhu zákona. Panie poslankyne, páni poslanci, chcem vás informovať, že poslanecké kluby KDH, SMK, SDĽ, SDK požiadali o 30-minútovú prestávku pred hlasovaním o sociálnych zákonoch, ktoré sme prerokovali. Preto vyhovujem ich žiadosti. Prestávka začne o 16.32 hodine a budeme pokračovať v rokovaní o 17.00 hodine hlasovaním o jednotlivých prerokovaných bodoch 60. schôdze Národnej rady vrátane hlasovania o prerokovanej správe o plnení úloh Slovenskej informačnej služby za rok 2001 a prerokovanej správe o plnení úloh Vojenského spravodajstva za rok 2001. Prerušujem rokovanie 60. schôdze do 17.00 hodiny, páni poslanci. Prosím všetkých predsedov a poslancov vládnej koalície, aby sa dostavili do kinosály, kde bude spoločné rokovanie poslaneckých klubov strán vládnej koalície. Ďakujem. (Prerušenie rokovania o 16.32 hodine.) (Pokračovanie rokovania o 17.18 hodine.)
P. Hrušovský, predseda NR SR: (2004-03-04):
E. Černá, poslankyňa: Ďakujem. Tieto subjekty popravde sú dlhodobo na chvoste záujmu štátu, a to i napriek tomu, že sme minulý rok prijali zákon, ktorý má garantovať rovnaký prístup k verejným zdrojom pre všetkých. Úvodom si dovolím zdôrazniť, že od roku 1990, keď začali vznikať prvé tzv. neštátne subjekty, najmä za intenzívnej podpory zahraničných donorov, sa veľa v statuse týchto poskytovateľov sociálnych služieb nezmenilo. Dodnes sú odkázané na vôľu a nevôľu úradníkov, teraz už na úrovni samosprávnych krajov, ktorí majú zľahčenú argumentáciu, lebo sa schovávajú za rozhodnutia zastupiteľstiev. Prerozdeľovanie finančných prostriedkov je nesystémové a v mnohých prípadoch v príkrom rozpore s platným zákonom o sociálnej pomoci. A to väčšinu, ak nie celé investície do vybudovania zariadenia a sprevádzkovania zariadení sociálnych služieb vykryli tzv. neštátne subjekty samy z vlastných zdrojov. Náš návrh výšky súm príspevkov pre jednotlivé sociálne služby predstavuje navýšenie cirka o 30 % v porovnaní s platnou prílohou č. 14 zákona o sociálnej pomoci. Sumy uvedené v citovanej prílohe sú kvantifikované na základe údajov, ktoré verejní poskytovatelia sociálnych služieb vykázali za rok 2000. Od roku 2000 sa uvedené sumy zmenili najmä v súvislosti s účinnosťou zákona o verejnej službe a nárastu cien energií, a tým aj všetkých tovarov a služieb. Pri argumentácii,  že je málo zdrojov na vykrytie... (Ruch v sále.)
Matovič, Igor, poslanec NR SR (2019-05-22):
... lebo pre mňa je to urážajúce.
B. Bugár, podpredseda NR SR: (2003-04-25):
Nech sa páči, pán poslanec Fico.
Laurenčík, Milan, podpredseda NR SR (2022-02-25):
Prosím, prezentujme sa a hlasujme o pridelení návrhu zákona výborom, určení gestorského výboru, ako aj lehoty na jeho prerokovanie. (Hlasovanie.) Prítomných 112, za 102, proti 8, nikto sa nezdržal, 2 nehlasovali. Konštatujem, že aj tento návrh sme schválili, určili sme si výbory, gestorský výbor, ako aj lehotu na prerokovanie. S procedurálnym návrhom pán poslanec Milan Vetrák.
Mizík, Stanislav, poslanec NR SR (2022-10-18):
Ďakujem za slovo. Tak pani Halgašová, prečo spomínate okolité európske štáty, že oni to majú. Keď sa susedia zbláznia, zbláznim sa ja aj vy. Všetci sa zbláznime dokopy? A v tých krajinách, ktoré ste spomínali, že sú prevažne katolícke, až také veľmi katolícke nie sú alebo tak nábožensky založené smerom ku kresťanstvu, pretože na rohoch z ulíc z minaretov vyrevúvajú melúzinovia, keďže v týchto krajinách prebieha islamizácia. Príde čas, keď sa tieto tzv. výdobytky degenerovanej západnej kultúry zrušia. Oni to zrušia, tí islamisti. Poviem vám príklad, čo sa tam deje. A toto sa tej komunity bude veľmi dotýkať, lebo to je tiež zatiaľ menšina, niekde väčšina. Orkun Kökcü, tuším kapitán Feyenoordu, Turek, odmietol dúhovú pásku, ktoré tam musia nosiť povinne a stratil miesto kapitána. Tento Turek, moslim, by vám to asi jemne vysvetlil. Aj takýto návrh váš by vám rozobral do podrobnosti a jemne, podotýkam, lebo to je slušný človek. Ďakujem.
Blanár, Juraj, poslanec NR SR (2016-04-21):
Ďakujem. Vážený pán podpredseda, ja plne chápem vaše vyjadrenie na adresu pána poslanca Matoviča, pretože kto iný to vie lepšie vyjadriť ako človek, ktorý bol s ním v koalícii a veľmi dobre vie posúdiť, čo tento človek dokáže. Ja vôbec nedávam hrubú čiaru za mnohými čestnými ľuďmi, som presvedčený, že sú tam v OĽANO. Ako napríklad včera pani poslankyňa Dubačová, s mnohými vecami sme sa stotožnili. Ale možno bude treba, aby ste aj vy spoznali pravú tvár pána Matoviča, a to teraz vyjadril aj pán podpredseda Bugár. Pretože pán poslanec Matovič bol prvý, ktorý kreslil hrubé čiary po voľbách, keď ešte videl, že by mohla byť pravicová vláda, ale potom, keď už videl, že nie, tak už žiadna čiara nebola. Čiže keby bol vo vláde, hrubá čiara je v poriadku, keby nie, tak už nie je. Kričí sa tu o veľkej zrade a ja neviem ešte čom a že v podstate iba ľudia, ktorí sú nespokojní, píšu vám. Vôbec to nie je pravda. Aj my dostávame množstvo podporných vyjadrení, že táto vláda sa dala dohromady a že môže viesť Slovensko ďalej. Na základe aj národnej dohody, nech akokoľvek by bolo spochybňované to, čo je v programovom vyhlásení na úvod napísané. Ja sa prihováram k tomu, čo povedala aj pani Dubačová z OĽANO a možno aj ďalší, ktorí sa k tomu hlásia. Ľudskosť, to je to dôležité, nie nenávisť, demagógia a šírenie nenávisti, manipulácie. Programové vyhlásenie vlády je omnoho konkrétnejšie, za ktoré hlasovali vaši kolegovia v OĽANO, to hovorím, pán podpredseda, vám predovšetkým, ktorý ste im to pripomínali, keď sa prijímalo programové vyhlásenie vlády Ivety Radičovej. A dnes tvrdia, že nie je konkrétne? No pretože nechcú vidieť to, čo je pravdou.
Laššáková, Jana, podpredsedníčka NR SR (2013-06-21):
Prezentujme sa a hlasujeme. (Hlasovanie.) Prítomných 129 poslancov, za návrh hlasovalo 77 poslancov, proti bolo 14 poslancov, zdržalo sa 38 poslancov. Konštatujem, že sme schválili vládny návrh novely zákona č. 524/2010 Z. z. o poskytovaní dotácií v pôsobnosti Úradu vlády. Odhlasovali sme všetky prerokované body. Vyhlasujem krátku, štvorminútovú prestávku a budeme pokračovať faktickými poznámkami. (Krátka prestávka.) (Po prestávke.)
Vaľová, Jana, poslankyňa NR SR (2015-11-11):
Ďakujem veľmi pekne. Ja by som vlastne, pán kolega, len chcela pre občanov ozrejmiť... (Reakcia z pléna.) A keď vás môžem poprosiť, keby ste ma nevyrušovali, pán kolega, ja som vás nevyrušovala, pán Brocka. Ja by som chcela len pre občanov ozrejmiť to, čo rozpráva pán kolega Brocka, že proste my odoberáme vlastne ten príspevok na opatrovanie. Nie, na základe toho, že sa valorizujú dôchodky aj starobné, aj invalidné, tak tým prichádza k zvyšovaniu príjmov tých seniorov alebo tých, ktorí ten dôchodok poberajú. A, samozrejme tým pádom sa potom aj upravujú príspevky, jednotlivé tie dávky, takže môžeme to pozitívne hodnotiť, hneď ako valorizujeme a zvyšujeme jednotlivé dôchodky. A teraz by som chcela povedať, pán kolega Brocka bol na výbore na rozdiel od pána Mihála, ktorý sa vyjadroval k týmto veciam. Pán kolega, šokovali ste mňa a, myslím, aj všetky ženy na výbore, keď ste pánu ministrovi povedali, že nechápete, prečo by mala byť rodová rovnosť zaradená pod ministerstvo práce. A teraz ste to excelentne dokázali, keď ste povedali, že tie ženy, ktoré sú tri roky na materskej, respektíve tie ženy, ak majú dve deti, ktoré sú šesť rokov, dvojčatá, doma, by mali mať príspevky. No my sme sa vybrali inou cestou, práve tou rodovou rovnosťou, kde vravíme, že pomáhame tým ženám, ktoré sú naozaj, je ich veľa, v prevahe, ak sú doma, aby sa mohli zaradiť do pracovného procesu, tým zvyšujeme príspevok na predškolské zariadenie. Tá žena naozaj ak ostane 6 rokov doma s tým dieťaťom, bez akýchkoľvek zručností, kvalifikácie ma obrovský problém sa dostať do pracovného procesu. A to je to, pán kolega Brocka, čo neviete pochopiť a čo ste hovorili aj o tej rodovej rovnosti, čo som vám chcela povedať. Takže naozaj my ideme inou cestou, a to cestou podpory aj mamičiek, aby mali finančné prostriedky, aby sa mohli vrátiť do pracovného procesu a aby jednoducho mali aj dostatočné príspevky na to, aby aj deti umiestnili do predškolských... (Prerušenie vystúpenia časomerom.)
Farkašovský, Karol, poslanec NR SR (2024-05-10):
Pani kolegyňa, vo svojom kultúrnom boji za rečníckym pultom ste v rozprave povedali, že kultúru tvorí rozmanitosť a mnohorakosť. Sčasti súhlasím, ale je to veľmi zúžené videnie, pretože je nielen to, je to čiastkový pohľad. Kultúru tvoria predovšetkým hodnoty, normy, tradície, vzťahy, obyčaj a zvyklosti, ktorými sa spoločnosť riadi. Takže rozmanitosť a mnohorakosť je len jednou z formálnych čŕt alebo charakteristík kultúry a nedá sa na ňom stavať ako na jedinom pilieri. No a keďže ste povedali, že ministerka šíri nenávisť, tak dovolil by som si otázku, ruku na srdce, a pýtam sa, či po vašom vystúpení Progresívne Slovensko šíri nekonečnú lásku k blížnemu. Ďakujem.
Kollár, Boris, predseda NR SR (2022-05-04):
Prosím, prezentujme sa a hlasujeme. (Hlasovanie.) Prítomných 124 poslancov, za 90, proti 10, zdržalo sa 24. Uvedený, konštatujem, že Národná rada sa uzniesla, že tento návrh zákona prerokuje v druhom čítaní . Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Matovič, Igor, poslanec NR SR (2019-03-29):
Kolegovia, kolegyne, dovoľte, aby som ixtýkrát predložil plénu náš návrh na zníženie kvóra pri referende, lebo súčasný stav je taký, že síce pri voľbách do Európskeho parlamentu stačí, že príde 13 % ľudí a rešpektujeme ich vôľu, lebo však teda zvolia nejakých našich ľudí, našich poslancov, čiže tam nikto nespochybňuje nejak platnosť názoru týchto ľudí, ale pri referende, keď príde aj 49 % ľudí, tak povieme si, že neprišlo dostatok, názor ľudí nás nezaujíma. A ja to vyhodnocujem teda zjednodušene tak, lebo jednoducho nezískame my politické strany alebo naši ľudia, naši poslanci nejaký mandát, tak čo nás po názore ľudí, tak jednoducho tam kladieme prekážku 50 %. Viac poviem v rozprave.
Osuský, Peter, poslanec NR SR (2016-04-27):
Ďakujem pekne, pani predsedajúca. Aj ja ďakujem, kolega Budaj, za podporné slová a presne tak ako Ondro i za pozoruhodnú epizódu zo života Karla Kryla. Chcel by som povedať, že tá vďačnosť krajiny, ktorá mi umožnila žiť v slobode, čo sa stalo Karlovi Krylovi v prípade Spolkovej republiky Nemecka, vlastne bola takým istým obrazom i toho, čo prežil môj prastrýc, signatár Trianonskej dohody v mene Československa, ktorý sa po konci svetovej vojny a nástupe komunizmu nikdy nevrátil zo Spojených štátov ako občan Spojených štátov. Žil v Pensylvánii. A podľa tejto logiky, odhliadnuc od toho, aké má ktorá krajina pravidlá, by presne vzaté za status quo nemohol, odhliadnuc od teda vekového, ba časového posunu, získať slovenské občianstvo, hoci mu ešte aj SNS rozvesuje a stavia pamätníky. Neviem, čo by hovoril na túto veľkorysosť zo strany SNS on ako osoba, ako sme ho poznali. Ale chcem povedať ešte jednu vec. Ak som tu citoval čl. 2 odsek, teda čl. 5 odsek ústavy, „nikomu nemožno odňať štátne občianstvo Slovenskej republiky proti jeho vôli“, tak tam v zátvorke nie je nič napísané o Orbánovi. Neexistujú rôzne kategórie občanov. Ústava nezmieňuje tých, na ktorých neplatí čl. 5. To znamená, každý, kto strpí status quo, vedome v sieni zákonnosti trpí porušovanie ústavy. A ak sa nepletiem, podaktorí z nás, hádam všetci stopäťdesiati sme tu na tú ústavu toť nedávno prisahali.
Kočiš, Eduard, poslanec NR SR (2020-04-23):
Ďakujem pekne, pán predseda. Pani poslankyňa Zemanová, úžasne krásna veta o morálnosti alebo nemorálnosti pána predsedu Kotlebu. Nemyslím si, že vy ste tá pravá osoba, ktorá by mohla rozprávať o nejakej morálnosti alebo nemorálnosti a o človeku, ktorý vám, myslím si, že v žiadnom, žiadnym spôsobom nikdy neublížil, takže nie je vo vás jednoducho pekné, aby ste takýmto spôsobom rozprávali. Ďakujem.
Kolesík, Andrej, poslanec NR SR (2013-06-25):
Ďakujem, pán predseda. Teraz pristúpime k hlasovaniu o pozmeňujúcich a doplňujúcich návrhoch zo spoločnej správy. Pán predseda, dajte, prosím, hlasovať o bodoch 1 až 21 spoločne s odporúčaním schváliť ich.
Blaha, Ľuboš, podpredseda NR SR (2023-12-18):
Pán poslanec Alojz Hlina.
Antal, Peter, poslanec NR SR (2019-11-27):
Vážený pán predsedajúci, v rozprave k uvedenému návrhu zákona vystúpili dvaja poslanci, pani poslankyňa Zemanová a pán poslanec Kondrót. Pozmeňujúci a doplňujúci návrh podala pani poslankyňa Zemanová aj pán poslanec Kondrót. Pán poslanec Kondrót žiadal vyňať na osobitné hlasovanie bod 43 zo spoločnej správy a pani poslankyňa Zemanová žiadala vyňať na osobitné hlasovanie bod 3 zo spoločnej správy. Keďže... (Reakcia z pléna.) Ešte raz. Áno, bod.... (Reakcia z pléna.) Čiže nie zo spoločnej správy? Dobre, čiže ale neviem, či to tak mám pripravené. Pán tajomník? Čiže bod 3 zo spoločnej správy nie, ale bod 3 pozmeňujúceho návrhu.
P. Hrušovský, predseda NR SR: (2004-12-09):
(Hlasovanie.) 143 prítomných, 81 za návrh, 61 proti, 1 sa zdržal. Národná rada Slovenskej republiky návrh uznesenia schválila. Páni poslanci, ešte predtým ako dám slovo pánovi podpredsedovi vlády a ministrovi financií, ktorý požiadal o možnosť vystúpiť, chcem vás informovať, aby sme sa nerozchádzali. Po vystúpení pána ministra budeme pokračovať v hlasovaní o jednotlivých prerokovaných bodoch programu. Nech sa páči, pán podpredseda vlády, máte slovo.
Kollár, Boris, predseda NR SR (2021-10-21):
Prosím, prezentujme sa a hlasujeme. (Hlasovanie.) Prítomných 133 poslancov, za 45, proti 19, zdržalo sa 69. Konštatujem, že Národná rada tento návrh neschválila. Pristúpime k verejnému hlasovaniu o... nie, to bolo predtým, to sme zrušili. Takže ideme teraz, pristúpime k hlasovaniu o návrhu na voľbu predsedu Osobitného kontrolného výboru NR SR na kontrolu činnosti Vojenského spravodajstva (tlač 748). Svoju voľbu vyjadríte tak, že na každom hlasovacom lístku pri každom mene a priezvisku kandidáta označíte tú alternatívu, za ktorú hlasujete za, proti, zdržiavam sa. Hlasovací lístok je neplatný, ak pri niektorom mene nie je voľba označená, alebo ak je hlasovací lístok menený či doplňovaný. Tuná chcem upozorniť poslancov, aj pri poslednom hlasovaní ste zahodili možno desať hlasov tým, že ste pri ostatných kandidátoch, ktorých ste nechceli zvoliť, ste tam nedali: zdržiavam sa alebo proti. Takže treba to poctivo vyplniť. Prosím všetkých overovateľov, aby sa ujali svojej funkcie. Súčasne ich prosím, aby hlasovali ako prví. Pristúpime k vykonaniu hlasovania. (Tajná voľba.)
Zmajkovičová, Renáta, podpredsedníčka NR SR (2012-05-10):
Ústne prihláseným do rozpravy je pán poslanec Chmel. Nech sa páči, pán poslanec, máte slovo.
Laššáková, Jana, podpredsedníčka NR SR (2013-09-04):
Pán minister, zaujmite miesto určené pre navrhovateľov. A teraz dávam slovo poverenému členovi ústavnoprávneho výboru, poslancovi Miroslavovi Kadúcovi a prosím ho, aby podal správu o výsledku prerokovania materiálu vo výbore. Nech sa páči.
Grausová, Natália, poslankyňa NR SR (2016-05-25):
Ďakujem za slovo. Vážení páni kolegovia, pani poslankyne, páni poslanci, až dojemná zhoda v tomto bode oproti všetkým zamietnutým návrhom opozície. Prekvapuje ma to, ale vlastne ani nie. Je to vidieť, že je to dopredu dohodnuté, už z toho, ako hovoríte o druhom čítaní, čo budete robiť v druhom čítaní, ale dobre, to je v poriadku. Chcem k tomu povedať toto. So záujmom som si preštudovala predloženie tohto návrhu zákona, ktorým sa dopĺňa zákon č. 85/2005 Z. z. o politických stranách a politických hnutiach v znení neskorších predpisov. Do úžasu ma priviedlo zistenie, že mnohé tzv. štandardné strany – opozičné, ako aj koaličné – by mali byť podľa tohto návrhu zákona zakázané. Budem sa venovať § 2 ods. 2. Začnem písm. a): „Zakazujú sa strany, ktorých cieľom je odstránenie demokratických základov štátu.“ Takže všetky strany, ktoré hlasujú za rozsiahle a stále postupujúce odovzdávanie všemožných kompetencií Slovenskej republiky do Európskej únie, vlastne podkopávajú demokraciu, demokratický štát, demokraciu štátu, lebo úplne odstavujú ľudí, občanov tohto štátu od moci, ktorú delegovali vláde a parlamentu. A dokonca ešte aj postupne tento štát deštruujú. To je, ako keď z kokosového orecha vysajeme vnútro, takže zostane iba škrupina, zvonku je to síce kokosový orech, ale vnútro orecha má niekto iný. Písm. c): „Strany, ktoré smerujú k uchopeniu a držaniu moci a zamedzujú druhým stranám uchádzať sa ústavnými prostriedkami o moc alebo ktoré smerujú k potláčaniu rovnoprávnosti občanov...“ Nepripomína vám to niečo náhodou? Kto najviac, kto tu najviac potláča rovnoprávnosť občanov? Zasa sú to tie tzv. štandardné strany na čele s prezidentom, súčasným prezidentom, ktorý zamedzuje druhým stranám uchádzať sa ústavnými prostriedkami o moc. A ak sa im predsa len nepodarí, týmto stranám smerujúcim k uchopeniu a udržaniu moci, rozumej štandardným stranám, ak sa im nepodarí nejakej novej strane dostať sa do parlamentu, tak túto stranu aspoň dehonestujú, ostrakizujú, cítia sa nad ňou nadradení, opovrhujú jej voličmi, nálepkujú ju množstvom nálepiek, ktorých aj majú celý arzenál, a snažia sa jej všemožne brániť v činnosti. A napokon písm. e): „Strany, ktoré podnecujú národnostnú, rasovú a etnickú nenávisť...“ Zase sú to len vyššie uvedené tzv. štandardné strany opozície aj koalície, v tomto prípade dokonca aj predkladatelia tohto návrhu, čo nenávidia bielu rasu, nenávidia heterosexuálov, Slovákov, Slovensko a tak ďalej. Vychádza mi z toho len jedno, že predkladatelia tohto návrhu túžia byť zakázaní, len nevedeli, ako nám to majú naznačiť. Ďakujem. (Potlesk.)
Zmajkovičová, Renáta, poslankyňa NR SR (2012-04-04):
Sľubujem. (Potlesk.)
B. Bugár, podpredseda NR SR: (2004-01-22):
Ďalšiu otázku položil pán poslanec Ondriaš podpredsedovi vlády Slovenskej republiky a ministrovi financií Ivanovi Miklošovi: „Koľko peňazí ročne stráca Slovensko daňovými prázdninami, ktoré dostali US Steel? Koľko to je za celé obdobie daňových prázdnin? Prečo US Steel dostali daňové prázdniny?“ Pán podpredseda vlády, máte slovo a čas dohromady 10 minút.
Pellegrini, Peter, podpredseda NR SR (2020-04-02):
Poprosím o kľud v rokovacej sále.
Chren, Martin, poslanec NR SR (2011-03-29):
Ďakujem veľmi pekne. Pán kolega Poliačik, ja by som vám chcel poďakovať za to vystúpenie, ktoré ste tu mali. To kvôli tomu, že naozaj, ak nechceme byť pokryteckí, musíme hovoriť o tom, že ľudské práva každého človeka majú rovnakú hodnotu. Ako liberál takisto musím podporiť vyhlásenie, ktoré predložili naši koaliční partneri. Ako liberál som naozaj presvedčený o tom, že prenasledovanie kresťanov kdekoľvek na svete, podobne ako prenasledovanie akéhokoľvek iného človeka kdekoľvek na svete, tak ako bol stvorený, je hrozná vec a mali by sme sa postaviť proti tomu. Možno by som zdôraznil to, že keď v zmysle transformácie poradných orgánov vlády doteraz nájdeme priestor pre výbory pre národnostné menšiny, mimovládne organizácie, seniorov, rodovú rovnosť, deti a mládeže, aj iné typy menšín by naozaj mali mať vo vláde svoje zastúpenie v poradných orgánoch. A možno by som ešte chcel zdôrazniť jednu poznámku o tom, že toto naozaj vôbec nie je o súboji liberalizmus a kresťanstvo napriek tomu, že niektorí kolegovia sa možno tvária, ako keby chceli liberálov upaľovať na hranici. Liberalizmus a kresťanstvo majú v skutočnosti jedny a tie isté spoločné korene, ktoré siahajú niekam do čias svätého Tomáša Akvinského. Liberalizmus a kresťanstvo naozaj nestoja v rozpore a vo vzájomnom protiklade. Možno jediný rozdiel je v tom, že je ľahšie byť konzervatívnym liberálom, takých poznám väčšinu, než liberálnym konzervatívcom, pretože takého by zrejme zo svojho okruhu vypudili. Ďakujem.
Madej, Róbert, poslanec NR SR (2018-10-23):
Ďakujem veľmi pekne. Pán kolega, ak si všimnete, ja som čítal z fotokópie, ja som odovzdal asi pred dvoma hodinami ten pozmeňovací návrh, takže pokiaľ ide o mňa ako predkladateľa, buďte si istý, že ja som ho v predstihu, a mohli ste si ho vypočuť a nájsť prípadne aj skopírovaný.
Kollár, Boris, predseda NR SR (2021-09-22):
Prosím, prezentujme sa a hlasujeme. (Hlasovanie.) Prítomných 137 poslancov, za 101, proti 16, zdržalo sa 20. Uvedený návrh pani poslankyne sme schválili.
Bugár, Béla, podpredseda NR SR (2017-06-20):
Nech sa páči, prezentujme sa a hlasujme. (Hlasovanie.) Prítomných 147 poslancov, za 132, 14 sa zdržali hlasovania, 1 nehlasoval. Konštatujem, že protokol sme schválili. Teraz prosím pána poslanca Kamenického, aby uviedol hlasovanie o návrhu uznesenia k návrhu štátneho záverečného účtu za rok 2016 (tlač 547).